KBANK ตั้งบริษัทย่อย “กสิกร โกลบอล เพย์เมนต์” เปิดบริการรับชำระเงิน
KBANK ตั้งบริษัทย่อย “กสิกร โกลบอล เพย์เมนต์” เปิดบริการรับชำระเงิน ทุนจดทะเบียน 200 ล้านบาท
3 ม.ค. 2562

ธนาคารกสิกรไทย จำกัด (มหาชน) หรือ KBANK ระบุว่า ที่ประชุมคณะกรรมการธนาคาร มีมติอนุมัติการจัดตั้งบริษัท กสิกร โกลบอล เพย์เมนต์ จำกัด เพื่อให้บริการรับชำระเงิน โดยธนาคารถือหุ้นในสัดส่วนร้อยละ 100 มีทุนจดทะเบียน 200 ล้านบาท โดยเป็นทุนชำระแล้ว 120 ล้านบาท
โดยบริษัท กสิกร โกลบอล เพย์เมนต์ จำกัด ได้รับอนุญาตจากธนาคารแห่งประเทศไทยให้อยู่ภายใต้กลุ่มธุรกิจทางการเงินธนาคารกสิกรไทยแล้ว โดยได้จดทะเบียนจัดตั้งบริษัทแล้วเสร็จเมื่อวันที่ 2 ม.ค.62